procesaur/Wiki.mk huggingface dataset:
Френк Камени

Френклин “Френк“ Камени (анг. Franklin E. "Frank" Kameny), ( - ), најпознат и најпочитуван борец за правата на ЛГБТ популацијата во светот.
Камени бил роден во Њујорк, 1925 година. Во 1941, на возраст од 16, се запишува на Кралскиот колеџ за физика. Пред да го заврши колеџот, регрутиран е во американската армија. По завршување на војната, цели 20 години служи во резервниот состав на армијата. Во 1949 магистрира а 1956 докторира астрономија на Харвард.
Се вработил на Одделот за астрономија при универзитетот Џорџтаун во Вашингтон и работи за американската армија. Во 1957 беше отпуштен заради својата сексуална ориентација. Неговата тужба до Врховниот суд, а во врска со отказот, е првата во историјата поврзана со дискриминација врз основа на сексуалната ориентација.
Во 1961 година, Камени го основал “Општество Маташин“, организација за заштита на цивилните права на ЛГБТ популацијата. Подоцна, има придонесено за отстранување на хомосексуалноста од списокот на психички нарушувања на Американската психијатриска асоцијација.
Добитник бил на многу награди и признанија, а во 2009 година администрацијата на Обама јавно му се извини за дискриминацијата вршена врз него за време на претходните американски претседатели.
Починал на 11 октомври 2011 година од срцев удар, на 86 годишна возраст.
Северен мост (Киев)

Северен мост (украински: ''Північний міст'') е мост кој минува низ реката Днепар во престолнината на Украина, Киев.
Мостот е дизајниран од страна на архитектот Анатолиј Доброволски, и истиот започнал да се гради во 1971 година, а во употреба бил пуштен во 1976 година. Мостот е долг 816 метри и широк 31,4 метри. Висината на кулата на мостот е 116 метри.
Во 1983 година била отворена тролејбусна линија.
Во 2005 година, мостот бил реновиран и од истата година сообраќајот се одвива во три ленти во секоја насока, при кое секоја од нив е широка по 2,2 метри, а додека пак тротоарите се 2,85 метри.
Нада Николова

Нада Бутникошарева Николова ( според други извори е родена во 1920 година во ― во ) ― македонска револуционерка и партизанка.
1 Животопис
Таа била монополска работничка. Таа е активна како организатор на женското и на синдикалното движење во Велес од 1939 година, а била примена за член на КПЈ од 1940 година и активен учесник во подготовките за оруженото востание, почнувајќи од 1 април 1941 година, кога била избрана за член на Месниот Комитет на СКОЈ - Велес.
Поради големата ангажираност во работата на илегалното движење во градот и подготовките за исфрлање на партизанскиот одред, нејзината активност и била позната на бугарската полиција, поради што се илегализирала. Во почетокот на 1942 година била член на Комисијата за работа со жените. Во нејзиниот дом и во бавчата на зеленчук, престојувале илегалци, се одржувале состаноци на СКОЈ и МК и кај неа била сместена партиската техника.
Во пролетта 1942 станала борец во велешкиот партизански одред „Димитар Влахов“ и учествувала во сите негови вооружени акции. На 27 декември, вo една акција на одредот против бугарската полиција и војска, кај местото ''Војничка пештера'' заrинала, борејќи се до последниот куршум.
Една улица во градот Велес го носи нејзиното име.
2 Поврзано
* Сута Бутникошарева
* Благој Бутникошарев
* Јове Бутникошарев
* Илија Бутникошарев
* Кире Бутникошарев
Самоска Дупка

Самоска Дупка некаде забележана како Саматска Дупка — пештера која се наоѓа од десната страна на скарстената долина Студино, на планината Галичица, на надморска височина од 1.430 м. Истата се состои од еден доминантен меандерски канал со должина од 279 метри. Вкупната должина на пештерата достигнува 301 метар. Во некои делови од главниот пештерски канал забележителна е појавата на пештерски украси, претставени со саливи и сталактити.Според категоризацијата на анализираните пештери во Македонија оваа пештера спаѓа во групата на значајни пештери. Според истражувањата во 1989 година, пештерата е широка 6 метри, а височината на таванот е од 2-10 метри. Пештерата во основа претставува фосилна речна пештера, од која истекувал подземен воден тек. По целата должина на дното е присутен акумулиран наносен материјал, додека во поедини делови се изградени мошне интересни пештерски украси.
Јеншепинг (округ)

Јеншепинг (|Jönköpings län) — округ (''län'') во јужниот дел на Шведска. Се граничи со окрузите Халанд, Вестра Јеталанд, Естерјетланд, Калмар и Крунуберг. Административен центар е градот Јеншепинг.
1 Покраини
Историските покраини во Шведска немаат административно и политичко значење. Округот Јеншепинг е сместен во северниот дел на покраината Смоланд. Во 1999 кон округот се придодадени и општините Хабу и Мулше, кои ѝ припаѓат на покраината Вестрерјетланд
2 Управа
Пред неговото осамостојување во 1687, округот Јеншепинг повремено се припојувал кон округот Крунуберг.
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
3 Политика
Окружниот совет на Јеншепинг (''Landstinget i Jönköpings län'') е надлежен за здравството и јавниот превоз.
4 Општини
- Анеби
- Вагерид
- Вернаму
- Ветланда
- Гиславед
- Гноше
- Екше
- Јеншепинг
- Мулше
- Несше
- Севше
- Транос
- Хабу
Холосеевски реон

Холосеевскиот реон (украински: ''Голосіївський район''; руски: ''Голосеевский район'') е административен реон во градот Киев, главниот град на Украина.
Оваа област била создадена како резултат од последната административна поделба на градот која била спроведена во септември 2001 година, според одлуката на Киевскиот градски совет на 1 јануари 2001 година.
Реонот се наоѓа во југозападниот дел на Киев, и граничи со реоните Шевченко, Соломенскиот реон, Печерскиот реон и Дарницкиот реон. Реонот започнува од улицата Крештатик, и се протега кон југозападниот влез во градот.
Познати атракции:
* Музеј на народната архитектура
* Парк Максим Рилски
* Манастир Свети Пантелејмон
* Киевска централна автобуска станица
* Бајковски гробишта
Бернбург

Бернбург (|Bernburg) — град во Саксонија-Анхалт, Германија, главен град на округот Залцланд. Се наоѓа на реката Зале, околу 30 километри низводно од Хале. Во градот доминира неговиот огромен ренесансен замок, кој служи како музеј.
Црквата Свети Стефан во селото Валдау (кое станало дел од Бернбург во 1871) била првпат спомената во 964; сегашната зграда потекнува од околу 1150. Таа е попатна станица на Патот на романиката или ''Strasse der Romanik''.
Бернбург има еден од кампусите на регионалните универзитети. Во нацистичко време во текот на Втората светска војна, градската психијатриска болница била неколку години користена за програмата за евтаназија Т-4.
1 Меѓународни односи
Бернбург е збратимен со:
* Андерсон, САД, од 1994
* Фурми, Франција, од 1967
* Рајне, Германија, од 1990
* Тарновске Гори, Полска
* Хомутов, Чешка
* Тракај, Литванија
Оболонски реон

Оболонскиот реон (украински: ''Оболонський район'') е административен реон во градот Киев, главниот град на Украина.
Овој реон бил основан на 3 март 1975 година и го носи името по главниот град на Белорусија, Минск, односно областа се нарекувала Минска област. Како резултат од последната административна поделба на градот која била спроведена во септември 2001 година, според одлуката на Киевскиот градски совет на 1 јануари 2001 година името на реонот бил преименуван во Оболонски реон.
Оболонски реон има површина од 11,02 хектари со население од 306,000 луѓе.
Кварнерски Залив

Кварнерскиот Залив е залив на североисточниот дел на Јадранско Море и се наоѓа меѓу Истра и Хрватското приморје. Најголеми острови се: Крк, Црес, Лошињ и Раб. Помали острови се: Уније, Сусак, Иловик, Плавник, Првиќ, Свети Гргур, Голи Оток и др.
Морето во Кварнерскиот Залив е подлабоко до горниот дел на Јадранско Море. Горниот дел на Јадранско Море е затрупан од милот што го носи реката По. На Кварнер нема големи реки. Затоа што заливот е подлабок, на Кварнер се наоѓа и најголемото хрватско пристаниште: Риека. Најмногу се користат 'вратите' меѓу Крк и црес и меѓу Црес и Истра.
1 Галерија
Калмар (округ)

Калмар (|Kalmar län) — округ (''län'') во јужниот дел на Шведска. Се граничи со окрузите Крунуберг, Јеншепинг, Блекинге и Естерјетланд. На исток во Балтичкото Море се наоѓа островскиот округ Готланд.
Окрузите во шведска се управни единици, додека пак покраините се подрачја од културно-историско значење. Округот Калмар географски го зафаќа источниот дел на покраината Смоланд и целиот остров Еланд.
1 Култура
Голем дел од подрачјето наречено Стура Алварет е прогласен за светско наследство на УНЕСКО. Јужниот дел на Еланд е живеалиште на разни ретки видови. Меѓу археолошките знаменитости на Еланд се вбројува ранопалеолитската населба Алби, гробиштата Гетлинге и тврдината Екеторп. На островот се наоѓа и природниот резерват Отенби.
2 Управа
Сè до 1672 територијата на округот Калмар била дел од округот Крунуберг. Помеѓу 1680 и 1683 Блекинге бил дел од Калмар поради поморската база во Карлскруна.
Управата (''Landshövding'') на округот е сместена во градот Калмар. На чело на окружниот административен одбор (''Länsstyrelse'') стои управникот. Моментално таа функција ја извршува Свен Линдгрен.
Од 1997 општините и окружниот совет соработуваат преку посредно управуваниот Регионален совет на Калмар. Овој совет ги застапува регионалните интереси во однос на развој, раководи со планирањето на инфраструктурата, високото образование, културни проблематики и инвестиции.
3 Општини
Копнени:
*Вестервик
*Вимерби
*Емабуда
*Калмар
*Менстерос
*Нибру
*Оскарсхамн
*Турсос
*Хегсби
*Хултсфред
На Еланд:
*Боргхолм
*Мербилонга
4 Поврзано
*Линеев универзитет
Грб на Зрењанин

Грбот на градот Зрењанин во сегашен облик е усвоен на 8 јули 2008, а го претставува грбот кој бил во употреба од 1769, гога градот Велики Бекчерек добил статус на трговски град, па сè до 1944 година.
Во периодот кога градот го носел името ''Велики Бекчерек'' (до 1935.) во употреба бил грбот на кој била претставено успението на Девица Марија. Овој грб го добил градот во 1769 година кога со указ на Марија Терезија е прогласен за трговски град, и со тој статус градот можел да добие свој грб и печат. Грбот бил присутен и на бројни мапи и градски карти, а се поставувал и на публикации. Званично можел да се користи до 1919 година, ама се користел до крајот на Втората светска војна, односно до тогаш кога градот се нарекувал Петровград (1935-1946).
Грбот е во облика на овален или кружен штит со сребрен раб, кој од двете страни е опкружен со злата боја, чијшто завршеток е во горниот дел. Над него зрачи небесна светлина. Блажена Девица Марија е во исправена положба опкружена е со херувими, и е поставена на облаци кои се распоредени во полукруг и го делат штитот на два дела. Грвата на Девица Марија е со ореол, пуштена коса која и паѓа на левото рамо, рацете поставени на градите за молитва, облечена во бело.
Долниот дел од штитот како основа има под од црвена боја нареден со плочи. на средината на подот почива Девица Марија на отворено место, одарот е отворен а отстрана златни свеќници со свечи кои горат.
Апостолите, кои од едната страна ги има три а од другата четири. Главите имсе со ореол, сите се со тажни лица, гестови кои изразуваат бол, и ја чуваат мајката на својот учител.
Над грбот се гледа ѕидина на градот со пет кули во облик на круна, подлогата на грбот е сина, а ликовите на апостолите и Девицата се со сребренаста боја.
Од 1968 до 2008 градот Зрењанин имал амблем кој не ги исполнувал хералдичките стандарди и бил дело на вајаорт Стеван Дукиќ.
Печерски реон

Печерскиот реон (украински: ''Печерський район'') е административен реон во градот Киев, главниот град на Украина. Печерскиот реон е најголемата административна област во градот. Реонот ја вклучува историската област на градот. Реонот грании со десниот брег на реката Днепар.
1 Историја
Печерскот реон е еден од најважните културни области во Киев. Во реонот се наоѓа легендарната Киевско-печерска лавра односно манастирот на пештерите, според кое религиозно место доаѓа и името на реонот. Населбата која се наоѓа во близина на манастирот била формирнана во 12 век. Во негова близина некогаш се наоѓала Златната порта. Населбата денешното име го добила во текот на 16 или 17 век.
Во текот на 18 век, Печерскиот реон станал административен центар на градот. Во тоа време била изградена на Киевската тврдина, која претставувала голема воена тврдина во времето на Руската Империја и Советскиот Сојуз. Во 1918 година, овде било местото каде се кренало Арсеналното востание, кое подоцна довело до заземање на власта од болшевиците.
Во текот на XX век, со приширувањето на градот, во Печерскиот реон биле изградени голем број на институции.
2 Населби
Денеска, во овој реон се наоѓаат неколку помали населби:
* Печерска населба
* Липки
* Клов
* Звиринет
* Теличка
* Черна Хора
3 Атракции
* Химерска куќа
* Стадион „Лобановски“
* Мариински дворец
* Киевско-печерска лавра
Залцланд (округ)

Залцланд (|Salzlandkreis) — округ во средишниот дел на Саксонија-Анхалт, Германија. Тој се граничи со (од запад надесно) окрузите Харц, Берде, Магдебург, Јерихов, Анхалт-Битерфелд, Мансфелд-Јужен Харц и Зале.
1 Историја
Округот бил основан со спојување на поранешните окрузи Бернбург, Шенебек и Ашерслебен-Штасфурт (освен градот Фалкенштајн) како дел од реформата на окрузите во Саксонија-Анхалт во 2007.
2 Градови и општини
Округот Залцланд се состои од следниве административни единици:
Слободни градови Слободни општини
Општински заедници
<sup>1</sup>седиште на заедницата на општини;<sup>2</sup>град
Брокен-Хохарц

Брокен-Хохарц бил ''заедница на општини'' во округот Харц, во Саксонија-Анхалт, Германија. Се наоѓа на планините Харц, југозападно од Вернигероде. Именувана е според највисокиот врв на Харц: Брокен. Седиштето на ''заедницата на општини'' било во Хаселфелде. Распуштена е на 1 јануари 2010.
''Заедницата на општини'' Брокен Хохарц се состои од следниве општини:
# Алроде
# Бенекенштајн
# Еленд
# Хаселфелде
# Зорге
# Штиге
# Тане
Поларник

Поларник или поларен круг — поим кој може да се однесува на Северниот (арктички) или Јужниот (антарктички) круг што го опишува напоредник. На Земјата, Северниот Поларник се наоѓа на СГШ, а јужниот на ЈГШ.
Подрачјето помеѓу еден поларник и неговиот пол (северен или јужен) се нарекува студен појас. Ова подрачје во теорија би требало да има барем по едно деноноќие годишно каде сонцето е постојано над хоризонтот и едно деноноќие годишно каде сонцето е постојано под хоризонтот. Меѓутоа атмосферското прекршување по малку ја проширува областа на постојан ден, и за сметка на тоа по малку ја смалува областа на постојана ноќ.
Точната местоположба на поларниците се менува од година во година зависно од поместувањето на Земјината оска што се јавува поради појавите наречени нутација и прецесија. Горенаведените положби се вопросечени.
Поларниците.
1 Поврзано
*Северен Поларник (арктички)
*Јужен Поларник (антарктички)
*Поларен регион
*Арктик
*Антарктик
*Поларна клима
*Поларен ден и поларна ноќ
Дубровничко-неретванска Жупанија

Дубровничко-неретванската Жупанија (|Dubrovačko-neretvanska županija) — најјужната хрватска жупанија која што се наоѓа во јужна Далмација. Главен град е Дубровник, поголеми градови се: Корчула, Метковиќ, Опузен и Плоче. Општината Неум која и припаѓа на БиХ ја дели жупанијата на два дела, истата општина и овозможува излез на БиХ на Јадранското Море.
Најјужниот дел од жупанијата се состои од Дубровник и околината, вклучувајќи го полуостровот Пељешац и островите: Корчула, Ластово, Мљет, Шипан, Лопуд и Колочеп. Северниот дел ги вклучува: делтата на Неретва, езерата Баќина (северно од Плоче), исто и планината Биоково со врвот Рујница.
Деветкилометарскиот приморски појас кој му припаѓа на Неум ја дели жупанијата на два дела, правејќи ги Дубровник и околината ексклава, но Дубровник е поврзан со територијалните води со хрватското копно. Дубровник исто така е поврзан со хрватското копно со автопат.
Во тек се преговори меѓу Хрватска и БиХ за слободно преминување на границата кај Неум. Хрватска во 2022 г. го изградила Пељешачкиот мост со кој Дубровник се поврзува непосредно со хрватското копно, без притоа да се помине преку БиХ.
Северниот дел на Млет е национален парк. Најјужниот дел од жупанијата е демилитаризирана зона провлак во близина на границата со Црна Гора.
1 Основни факти
* Површина: 1 782 км<sup>2</sup>* Население Со податоци од пописот од 2001, жупанијата има популација од 122.870. Хрватите се апсолутно мнозинство со 93,29% од населението.
2 Административна поделба
На локално ниво жупанијата е поделена на 5 градови и 17 општини.
* град Дубровник
* град Корчула
* град Метковиќ
* град Опузен
* град Плоче
* општина Блато
* општина Дубровачко Приморје
* општина Јањина
* општина Конавле
* општина Кула Норинска
* општина Ластово
* општина Лумбарда
* општина Мљет
* општина Оребиќ
* општина Појезерје
* општина Сливно
* општина Смоквица
* општина Стон
* општина Трпањ
* општина Вела Лука
* општина Зажабље
* општина Жупа Дубровачка
3 Жупаниска управа
* Жупан Никола Доброславиќ (ХДЗ)
Жупаниско собрание е составено од 41 претставник од кои:
* HDZ-HSS-HSLS-HSU: 21
** Хрватска демократска заедница (HDZ)
** Хрватска селанска партија (HSS)
** Хрватска социјал-демократска партија (HSLS)
** Хрватска партија на пензионерите (HSU)
* SDP-HNS: 9
** Социјал-демократска партија на Хрватска (SDP)
** Хрватска народна партија (HNS)
* независна листа - Стипе Габриќ-Јамбо: 8
* независна листа - Перо Виќан:3
Од изборите во 2009.
4 Заштитени подрачја
* Национален парк Млет
* Природен парк на архипелагот Ластово
Турнетреск

Турнетреск (шведски: ''Torneträsk'' или ''Torne träsk'', лапонски: ''Duortnosjávri'', фински/мејанкиели: ''Tornio'' или ''Torniojärvi'') е езеро во општината Кируна во Лапонија, (округ Норботен), Шведска, поточно во подрачјето на Скандинавските Планини. Ова е седмо езеро по големина во Шведска, со површина од 330 км<sup>2</sup> и должина од 70 км. Езерото се одлива на југоисток преку реката Турне. Југозападно од езерото се наоѓа националниот парк Абиску и областа Лапонија која е прогласена за светско наследство на УНЕСКО.
Езерото е од ледничко потекло, поради што е доста длабоко (168 м), и со тоа второ по длабочина во земјата. Од декември до јуни е замрзнато, со извесни варијации зависно од движењето на температурите.
1 Поврзано
*Лапортен
*Национален парк Абиску
2 Галерија
Елбингероде (Харц)

Елбингероде (|Elbingerode) — град и поранешна општина во округот Харц, во германската покраина Саксонија-Анхалт. Од 1 јануари 2010 година е дел од градот Оберхарц на Брокен.
Се наоѓа на источниот планински масив на Харц, приближно 8 километри јужно од Вернигероде. Општината се состои од Елбингероде и селата Кенигсхите (''Königshütte'') и Рибеланд (''Rübeland'').
1 Познати луѓе
* Фердинанд Тиман, хемичар, роден 10 јуни 1848 година, умрел 14 ноември 1899 во Мерано
* Карл Фридрих Паул Ернст, автор, роден 7 март 1866 во Елбингероде, умрел 13 мај 1933 во Занкт Георген ан дер Штифинг
2 Меѓународни односи
Елбингероде е збратимен со следниве градови:
* Алтенау, Германија
* Шамбурси, Франција
* Елбингероде, Долна Саксонија, Германија
* Герден, Германија
* Хоенегелзен, Зелде, Германија
* Пурхус, Данска
* Велке Опатовице, Округ Бланско, Чешка
45. западен меридијан

45. западен меридијан (45° ЗГД) — меридијан кој се протега од Северниот Пол преку Атлантскиот Океан, Гренланд, повторно Атлантскиот Океан, Јужна Америка до Јужниот Океан, и од Антарктикот до Јужниот Пол.
Меридијанот во Гренланд служи како граница помеѓу општините Касуитсуп, Кеката и Сермерсок и националниот парк Североисточен Гренланд.
45° ЗГД образува голема кружница со 135-тиот источен меридијан (135° ИГД).
Одејќи од Северниот Пол кон Јужниот Пол, 45-тиот западен меридијан минува низ:
:
Координати, Земја, територија, море, Белешки
Северноледен Океан
Линколново Море
фјордот Ј.П. Кох
фјордот Норденшелд
островот Нерсова Земја
фјордот Викторија
Атлантски Океан
Марањао - островот Миринзал
Атлантски Океан
Марањао<br/
Атлантски Океан
Јужен Океан
Јужни Оркниски Острови, Пауелов Остров - полагаат право и
Јужен Океан
Антарктик, Полагаат право и
1 Поврзано
*44. западен меридијан
*46. западен меридијан
Вировитичко-подравска жупанија

Вировитичко-подравската жупанија се наоѓа во северна Хрватска. Сместена е на подрачјето во Подравина во северна Славонија, со седиште во Вировитица. Се граничи со Пожешко-славонската жупанија на југ, со Копривничко-крижевачката жупанија и Бјеловарско-билогорската жупанија на запад, и со Осиечко-барањската жупанија на исток.
1 Население
1.1 Вировитичко-подравска жупанија
Според пописот од 2001 година на порсторите на Вировитичко-подравската жупанија живееле 93,389 жители што се 2,1% од вкупниот број на жители во Хрватска. Просечната густина на населеност била 45 жители на км<sup>2</sup>.
Етничкиот состав бил следниот: Хрвати 89,5%, Срби 7,1%, Унгарци 0,3% и други.
1.1.1 Број на жители низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 93,389, 104,625, 107,339, 116,314, 127,512, 131,517, 125,372, 125,049, 102,824, 101,818, 90,266, 82,419, 69,225, 68,513, 57,107
2 Видете уште и
* Славонија
* Подравина
Бире (Германија)

Бире (|Biere) — село и поранешна општина во округот Залцланд, во Саксонија-Анхалт, Германија. Од јануари 2008 е дел од општината Берделанд.
1 Историја
Градот Бире, најголемиот во неговата општина, имал статус на град (''Stadt''). Сега е административно седиште на Берделанд.
Национален парк

Национален парк — заштитен природен или полуприроден предел во сопственост на владата на една земја. Во ваквото подрачје се забранети градежни потфати, експлоатација на природните ресурси и менување на теренот, а се дозволува негово користење за рекреација и еколошки активности. Првиот национален парк во светот е Јелоустоун во САД, основан во 1872 г., иако самата идеја е постара. Првиот во Македонија е Пелистер, прогласен во 1948 г. Меѓународниот сојуз за заштита на природата (МСЗП или IUCN), и неговата Светска комисија за заштитени области, националните паркови се класификуваат како заштитени области од II категорија. Најголемиот национален парк во светот е Североисточен Гренланд, основан во 1974 г. Според МСЗП во светот постојат околу 7000 национални паркови (2010).
1 Критериуми
Во 1969 г. МСЗП донеле одлука дека едно место е национален парк ако има релативно големо подрачје со особени својствени одлики. За национален парк се смета место:
* со еден или повеќе екосистем кој не е материјално видоизменет со експлоатација и населување од човекот, каде раститтелните и животинските водиви, геоморфолошките места и живеалишта се од особен научен, образовен и рекреативен интерес и кои содржат природни предели со значителна убавина.
* каде највисокиот надлежен орган во земјата спречил и отстранил експлоатација и населување во целата област штом може и да налага почитување и заштита на еколошките, геоморфолошките и естетските особености поради кои областа е прогласена за национален парк.
* каде на посетителите им се дозволува влез, од посебни услови, за инспиративни, образовни, културни и рекреативи цели.
Во 1971 г. се донесени дополнителни критериуми за појасно утврдување на подобноста на една област:
* површина од барем 1.000 хектари во секое подрачје каде важи заштитата
* законски пропишана заштита
* буџет и доволно кадар за успешна заштита
* забрана за експлоатација на природните ресурси (вклучувајќи брани) во име на спорт, риболов, управни потреби, сместувања, услуги итн.
2 Во Македонија
Во Република Македонија има три национални парка:
* Пелистер
* Маврово
* Галичица
Покрај ова, во постапка е разгледувањето за прогласување на Шара за четврт национален парк.
3 Поврзано
* Екологија
* Список на национални паркови
* Национални паркови во Македонија
Вуковарско-сремска жупанија

Вуковарско-сремската жупанија (|Vukovarsko-srijemska županija) е најисточната жупанија во Република Хрватска.
Зазема простор од 2.448 км<sup>2</sup>. Има 26 општини и 5 градови.
Се граничи со Осиечко-барањската жупанија на север, Бродско-посавската жупанија на запад, со Република Босна и Херцеговина на југ, и Србија на исток.
1 Клима
Просторот на Вуковарско-сриемската жупанија има умерено континентална клима. Летата се сончеви и топли, а зимите се ладни.
Просечната годишна температура се движи од околу 11°C со просечен најтопол максимум од 29,9 °C и просечен минимум од 12,2 °C.
2 Население
2.1 Вуковарско-сремска жупанија
2.1.1 Бројот на жителите низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 204,768, 231,241, 223,919, 217,115, 193,224, 166,956, 152,472, 139,340, 127,417, 129,754, 125,569, 117,918, 104,801, 101,029, 86,768
Билдербершка група

Билдербершка група, Билдербершка конференција или Клуб Билдерберг е годишна, неофицијална конференција со околу 120 до 140 поканети гости од Северна Америка и Западна Европа, а повеќето од нив се влијателни. Околу една третина од нив се политичари и владини лица, а две третини се од сферата на финансии, индустрија, образование и комуникации. Средбите се затворени за јавност и често се промоција за идните политички водачи, кратко пред нивните имиња да се одомаќинат.
1 Потекло
Првата конференција е одржана во хотелот Билдерберг, близу Арнем во Холандија, од 29 мај до 31 мај 1954 година. Иницијативата била на неколкумина меѓу кои полскиот политичар Јозеф Ретингер, загрижен заради порастот на анти-американизмот во Западна Европа, предложил меѓународна конференција на која водачите од европските земји и Америка со заеднички напори ќе промивираат атлантицизам – подобро сфаќање меѓу културите на Америка и Европа и соработка на политички, економски и одбранбен план.
2 Улога
Улогата на Билдербершките средби уште од основањето во 1954 година е предмет на дебата меѓу научниците и новинарите. Во есејот од 1980 година ''Билдерберг и Западот'', истражувачот Питер Томпсон докажува дека Билдербершката група е средба на врвните лица од светските мултинационални корпорации и врвните политички фигури, кои ги разгледуваат моменталните и долгорочните проблеми со кои се соочува Западот. Според Томпсон, Бидлерберг сам по себе не е агенција на директори. Но, откако членовите на групата ќе се согласат околу она што треба да биде направено, на располагање им стојат национални и интернационални инструменти за да го спроведат она што го наумиле. Но нивните намери не се секогаш остварливи.
3 Учесници
До сега како учесници се појавувале банкари, политичари и директори на големи бизниси. Водачи на држави биле учесници, вклучувајќи ги Хуан Карлос I од Шпанија и Кралицата Беатрикс од Холандија. Познати политичари од Северна Америка и Европа како и членови на најголемите корпорации како што се IBM, Ксерокс, Нокија и други, се дел од учесниците на овие конференции. Од политичкиот свет учесници биле: Костас Караманлис, Мати Ванханен, Мануел Баросо, Хенри Кисинџер, Бил Клинтон, Тони Блер, Маргарет Тачер, Хелмут Шмит и други.
4 Приватност
Хотелот во кој се одржува средбата не смее да прима други гости, а чуван е од приватна компанија, како и од локалната полиција и тајните служби. Новинарите кои се обиделе да влезат, а не се поканети, се жалат на однесувањето на чуварите. Во текот на Билдербершката коференција во Грција во 2009 година, на пример, репортерот на ''Гардијан'' Чарли Скелтон бил двапати уапсен поради тоа што се обидувал недозволено да ги фотографира возилата кои влегувале и излегувале. На 9 јуни 2011 Италијанецот Марио Боргезио, член на европскиот парламент, бил уапсен од полицијата, а по неколку часа му било забрането да се најде во близина на целата област во која се одвивала конференцијата во моментот. Поради овој инцидент, италијанската амбасада во Берн се пожалила до швајцарската влада и побарала да се истражи случајот.
Соломенски реон

Соломенскиот реон (украински: ''Солом'янський район'') е административен реон во Киев, главниот град на Украина. Како резултат од последната административна поделба на градот која била спроведена во септември 2001 година.
Површината на областа изнесува 4,05 хектари и во неа живеат околу 280,000 жители.
Светошински реон

Светошинскиот реон (украински: ''Святошинський район'') е административен реон во Киев, главниот град на Украина. Како резултат од последната административна поделба на градот која била спроведена во септември 2001 година, според одлуката на Киевскиот градски совет на 1 јануари 2001 година името на реонот бил преименуван во Светошински реон. Претходно, во советско време реонот се нарекувал Ленинградски.
Во областа се наоѓаат пет паркови со вкупна површина од 65,75 хектари. Се граничи на Оболонски реон, Подолски реон и Соломенски реон.
Подолски реон

Подолскиот реон (украински: ''Подільський район''; руски: ''Подольский район '') е административен реон во Киев, главниот град на Украина. Реонот официјално бил основан во 1921 година.
Денеска во оваа област се наоѓаат повеќе значајни градби и тоа:
* Национален универзитет „Киево-Могиланска академија“
* Киевска академија на водниот транспорт
* Alex Art House
* Ричардски замок
* Црква Свети Андреја
Берделанд

Берделанд (|Bördeland) — слободна општина во округот Залцланд, во Саксонија-Анхалт, Германија. Се наоѓа југозападно од Шенебек.
1 Историја
Општината беше основана во јануари 2008 од поранешните општини Бире, Егерсдорф, Ајкендорф, Гросмилинген, Клајнмилинген, Велслебен и Ценс. Помеѓу јануари 2005 и јануари 2008, три општини соработуваа во ''општинска заедница'' Зидостлихес Берделанд.
Костерхавет (национален парк)

Националниот парк Костерхавет (швед. ''Kosterhavets nationalpark'') е првиот морски национален парк во Шведска, отворен во септември 2009. Паркот се протега во општините Стремстад и Танум во покраината Бохуслен (округ Вестра Јеталанд. Го опфаќа морското подрачје и крајбрежјето околу Костерските Oстрови, но без самите острови. На север се граничи со норвешкиот морски парк Итре Хвалер.
1 Природа
Животната околина во паркот е својствена само за Шведска. Тука се присутни над 6.000 морски видови, од кои 200 ги нема на ниедно друго место во земјата. Фјордот Костерфјорд е длабок 200 м со студена вода (5-7 °C) и висока соленост (~35%). Струите од Атлантикот носат разни раменоги, сунѓери и корални ларви. Во паркот се гнездат ретки птици како поларната рибарка и поморникот, заедно со голем број на фоки. Во поплитките води на крајбрежјето се мрестат рибата-лист, бакаларот и морската пастрмка.
Стопанскиот риболов е дозволен, но под посебни услови. Подрачјето е значајно како ловиште на северни ракчиња и норвешки јастози. Риболовот не е заштитен со еколошките регулативи, туку подлежи на законите за рибарење од 2000 г.
2 Поврзано
* Морски парк
* Вестра Јеталанд
* Национални паркови во Шведска
3 Галерија
Задарска жупанија

Задарската Жупанија се наоѓа во јужна Хрватска. Главно го опфаќа подрачејто на северна Далмација, но го опфаќа и јужниот дел на Лика. Се граничи со Шибенско-книнската Жупанија на југ, и со Личко-сењската Жупанија на север.
1 Население
1.1 Задарска Жупанија
Според пописот од 2001 година на просторот на Задарската Жупанија живееле 162.045 жители што е 3,65% од вкупниот број на население во Хрватска (''проценка за 2005 - 188.087 жители''). Просечната густина на населеност била 45 жители на км<sup>2</sup>.
Преку 40 % од населението во жупанијата живеат во истоимениот град Задар. Овој процент продолжува да се зголемува, предизвикувајќи огромна депопулација во внатрешноста на Задарската Жупанија. Во етничката структура на населението во жупанијата доминираат Хрватите (93,3%), а од останатите заедници најбројни се Србите (3,5%) и Албанците (0,4%).
1.1.1 Бројот на жителите низ годините
#F5DEB3" година на попис, #C2B280" 2001, #C2B280" 1991, #C2B280" 1981, #C2B280" 1971, #C2B280" 1961, #C2B280" 1953, #C2B280" 1948, #C2B280" 1931, #C2B280" 1921, #C2B280" 1910, #C2B280" 1900, #C2B280" 1890, #C2B280" 1880, #C2B280" 1869, #C2B280" 1857
бр. на жители, 162.045, 214.777, 194.098, 190.356, 174.957, 162.682, 154.026, 149.855, 146.375, 136.522, 123.375, 108.330, 98.063, 94.156, 84.091
2 Поврзано
*Буковица
*Велебит
*Рамни котари
Шевченковски реон

Шевченковскиот реон (украински: ''Шевченківський район''; руски: ''Шевченковский район'') е административен реон во Киев, главниот град на Украина.
Реонот бил основан во 1937 година. Историјата на реонот се поврзува со самото основање на старата киевска држава, Киевска Рус. Во оваа област се наоѓа планината каде според верувањата апостол Андреј го поставил почетокот на христијанството. Освен тоа, позначајни туристички атракции и места се:
* Златната порта
* Црква Света Софија
* Црква Свети Андреја
* Катедрала Свети Михаил
* Киевска зоолошка градина
* Плоштад на независноста
* Педагошки музеј
Соборна црква Свети Владимир (Киев)

Соборна црква Свети Владимир (украински: ''Патріарший кафедральний собор св. Володимира'', руски: ''Кафедральный собор Святого Владимира'' или ''Владимирский собор'') — соборна црква која се наоѓа во средиштето на Киев, Украина. Соборната црква е една од најголемите знаменитости на градот и претставува мајка-црква на Украинската православна црква, една од двете украински православни цркви.
Во 1852 година, митрополитот Филарет Московски предложил да биде изградена голема соборна црква во Киев по повод 900 години од христијанизацијата на Киевска Рус од страна на кнезот Владимир, односно Свети Владимир. Така луѓето од скоро сите краишта на Руското Царство започнале да даруваат средства за таа цел, така што во 1859 година, фондот натрупал огромна сума од 100.000 рубли.
Од страна на Киевско-печерската лавра биле подарени еден милион тули. Дизајнот бил извршен во неовизантиски стил од страна на архитектите. Висината на крстот на главната купола е 49 метри (161 стапки).
Соборниот храм бил завршен во 1882 година, но целосно заедно со внатрешниот дел во 1896 година. Во текот на 1920 година, храмот бил оштетен во текот на Полско-советсската војна. По доаѓањето на советската власт, објектот избегнал рушење. До Втората светска војна, храмот служел како музеј на религијата и атеизмот. Моштите на Света Барбара, маченичка од 3 век, биле префрлени во манастирот Свети Михаил. Во периодот по војната, објектот останал еден од ретките места во СССР, каде туристите слободно можеле да ја посетат црквата.
По распаѓањето на Советскиот Сојуз, започнал спор околу сопственоста на соборната црква помеѓу двете главни православни цркви, Украинската православна црква под автономен статус на Москва, и Украинската православна црква - Киевска патријаршија, која ја добила контролата над црквата.
Ајслебен

Ајслебен (|Eisleben) — град во Саксонија-Анхалт, Германија. Познат е како роден град на Мартин Лутер, па оттука и неговото официјално име е Лутерштат Ајслебен (''Lutherstadt Eisleben'' - „Лутеров Град Ајслебен“). Во 2005, Ајслебен имал население од 24.552 жители. Се наоѓа на половина пат на железничката линија помеѓу Касел и Хале.
Ајслебен има два дела, нов и стар град (Altstadt and Neustadt); вториот бил создаден за рудниците од Ајслебен во текот на XIV век.
Ајслебен бил главен град на округот Мансфелдер Ланд и седиште на заедницата на општини Лутерштат Ајслебен.
1 Историја
Ајслебен бил првпат споменат во 997, како пазар наречен Ислебија и во 1180 како град. Припаѓал на грофовијата Мансфелд, до моментот кога преминал во Електорат Саксонија во 1780. Бил предаден на Кралството Прусија во 1815 и бил администриран во рамките на пруската Провинција Саксонија. Станал дел од новата покраина Саксонија-Анхалт по Втората светска војна.
2 Мартин Лутер
Протестантскиот реформатор Мартин Лутер е роден во Ајслебен на 10 ноември 1483. Неговиот татко, Ханс Лутер, бил рудар, како многу од граѓаните на Ајслебен. Семејството на Лутер се преселило во Мансфелд, која тој имал само една година, а поголемиот дел од животот го поминал во Витенберг, но случајно бил во Ајслебен, кога ја проповедал неговата последна служба и умрел (1546).
Ајслебен бил пионер во „културниот туризам“ &mdash; преземал чекори за да ги заштити спомениците на Лутер уште во 1689.
Заедно со местата на Лутер во Витенберг, „Родната куќа“ и „Мртвата куќа“ на Мартин Лутер во Ајслебен беа назначени како места на светското културно наследство во 1997. Исто така, во Ајслебен во Црквата Свети Петар и павле, каде Лутер бил крстен (оригиналната крстилница сè уште постои) и Црквата Свети Андреја, каде тој ја проповедал својата последна проповед.
3 Луѓе
* Мартин Лутер (1483–1546), реформатор
* Јоханес Агрикола (1494–1566), реформатор
* Фридрих Кениг (1774–1821), печатар
* Лудвиг Геиер (1779–1833), сликар и глумец
* Гудрун Беренд (роден 1955), атлетичар
* Томас Ланге (роден 1964), веслач
* Тимо Хофман (роден 1974), боксер
* Јана Бах (родена 1979), порно-глумица
* Свети Гертруд Хелфта, калуѓерка
Лапортен

Лапортен (швед. ''Lapporten'' = „Лапонска Врата“ или севернолапонски: ''Čuonjávággi'', ''Tjuonavagge'' = „Гускина Долина“) е карактеристична забраздена долина во Лапонија, северна Шведска, главно обележје на тамошниот планински крај. Долината е обиколена со планината Нисуншору (1.738 м) на југозапад, и Шуоншока (1.554 м) на североисток. Во средината на долината се наоѓа езерото Чуонјајаври, на 950 м надморска височина. Теренот е лесно прооден, но нема обележана патека.
1 Поврзано
* Турнетреск
* Национален парк Абиску
Хавански мост (Киев)

Хаванскиот мост (украински: ''Гаванський міст'') е мост кој минува низ реката Днепар во престолнината на Украина, Киев.
Мостот бил изграден и пуштен официјално во употреба на 17 декември 2007 година. Мостот е долг 380 метри и има шест ленти.
Црква „Св. Андреја“ (Киев)

Свети Андреја (украински: ''Андрiївська церква''; руски: ''Андреевская церковь'') — една од главните барокни цркви која се наоѓа во Киев, Украина. Црквата била изградена во периодот од 1747 до 1754 година, а како главен архитект бил избран Бартоломео Растрели.
Црквата се наоѓа во Подолскиот реон, на еден стрмен рид кој денеска се нарекува Андреевски рид. Од страна на една фондација од неодамна започнала кампања поради загриженоста дека основата на црквата може да се сруши доколку дојде до ронење на земјиштето.
Самиот христијански храм е посветен на Апостол Андреја, како првиот апостол кој бил пеизнат од страна на Киевска Русија. Според една од легендите, Андреја пристигнал во градот Киев и ги удрил темелите на идниот голем христијански град. На местото каде што тој, наводно подигнл крст, денеска се наоѓа катедрала посветена на апостолот.
Во 1086 година, големиот кнез на Киев изградил на ова место една мала црква, а во 1215 година истата била пропирена. Сепак, црквата не ја преживеала инвазијата на Киевска Русија од страна на Монголските Татари во 1240 година. По ова, на темелите на тарата црква била изградена дрвена црква, која во 1725 година била срушена.
Денешниот изглед црквата го добил во времето на руската царица Елисавета, која решила да изгради летна резиденција во Киев, во чиј проект се нашла и изградба на црквата. Така, првиот камен темелник бил поставен токму од царицата. За главен архитект бил избран најпрвин Готфрид Јохан Шедел. Но неговиот проект бил одбиен од страна на Петроград, па бил прифатен проектот на Бартоломео Растрели.
Во 1815 година, во близина на црквата беснеела голема бура која предизвикала оштетување на истата. По ова, таа била реновирена. Во периодот од 1917-1953 година, таа била на повеќепати реновирена. Во 1932 година властите во СССР наредиле црквата да биде затворена.
Денеска, објектот е музеј.
Рибарски железнички мост (Киев)

Рибарски железнички мост (украински: ''Риба́льський залізни́чний міст'') — мост што минува низ реката Днепар во престолнината на Украина, Киев.
Овој мост врши услуги за железничкиот сообраќај во градот. Мостот бил изграден во периодот од 1916 до 1917 година. По заземањето на власта од страна на болшевиците, мостот бил запуштен. Во 1929 година, мостот бил повторно пуштен во употреба. За време на Втората светска војна мостот бил разрушен, а по ослободувањето на Киев, повторно изграден.
Денеска, мостот се користи главно за пренесување на товарни вагони, но понекогаш преку него минуваат и локални возови. Вкупната должина на мостот изнесува 1,5 километри.
Дарнички мост (Киев)

Дарничкиот мост (украински: ''Дарницький міст'') е мост кој минува низ реката Днепар во престолнината на Украина, Киев.
Преку овој мост се одвива железнички сообраќај. Мостот бил изграден во 1949 година, но претходно на истото место постоел мост кој бил изграден во текот на 1870 година, кој го носел името според неговиот архитект, мост на Аманд Струве. Во 1941 година, мостот бил разрушен.
Канал Елба-Либек

Канал Елба-Либек (|Elbe-Lübeck-Kanal; познат и како ''Канал Елба-Траве'') — вештачки воден пат во сојузната покраина Шлезвиг-Холштајн, Германија. Ги поврзува реките Елба и Траве, што претставува пристапен пат од Елба до Балтичкото Море. Долг е 61,5 километри; на северниот крај е Либек, на јужниот крај е градот Лауенбург. Градот Мелн е долж каналот.
Претходник на каналот бил Каналот Штекниц (''Stecknitz Canal''), изграден од Ерих IV, војвода на Саксо-Лауенбург, помеѓу 1390 и 1398, правејќи го еден од најстарите вештачки водни патишта во Европа. Овој канал ги поврзувал малите реки Штекниц (притока на Траве) и Делвенау (притока на Елба). Бил дел од старата патека на солта. Каналот Штекниц бил 85 сантиметри длабок, 7,5 метри широк и 94 километри долг. Каналот имал 17 дрвени брани, од кои „Палмшлојзе“ (''Palmschleuse'') во Лауенбург сè уште постои.
Според авторите Дејвид Кирби и Мерџа-Лиса Хинканен, „патувањето (долж Штекниц) често траело до четиринаесет дена, поради големиот број на брани и на несоодветноста на истите. Голем број на планови за нов канал Балтичко-Северно Море се појавиле уште во век, но ниеден не стигнал на реализација.
Во 1900 година, стариот канал бил заменет од сегашниот канал Елба-Либек. Делумно бил искористен и стариот канал, како и Штекниц и Делвенау. Новиот канал, генерално, бил се исправил, така што ја намалил должината на моменталните 61,5 километри.
Мост на Киевското метро

Мостот на Киевското метро (украински: ''Міст Метро'') е мост кој минува низ реката Днепар во престолнината на Украина, Киев.
Мостот е долг 700 метри.
Мостот бил отворен на 5 ноември 1965 година, со проширувањето на Киевското метро. Главен инженер за изградбата на мостот бил Георгиј Фухс. Мостот го поврзува Хидропаркотот.
Мостот има и автомобилска лента.
Подолски мост

Подолскиот мост (украински: ''Подільський міст'') е мост кој е во изградба и кој по неговата изградба ќе минува низ реката Днепар во престолнината на Украина, Киев.
Главен архитект е Георгиј Фукс. Самиот мост е вклучен во генералниот проект на Киев 2020 кој вклучува развој односно изградба на голем број урбанистички центри, посебно од областа на инфраструктурата. Во тој проект е вклучен и самиот мост.
Првите обиди за изградба на мостот датираат уште од 1987 година. Според одлуката за изградба на урбанистичкиот совет на 25 јули 1990 година, на 19 април 1993 година истиот проект бил одобрен и од страна на Киевскиот градски совет. Така, изградбата на мостот започнала во 1993 година, но главно поради недостатокот на финансиски средства конструкцијата била стопирена. Од 2003 година започнал нова иницијатива за негово градење.
Според проектот, мостот треба да биде долг 7,5 милји.
NUTS на Македонија

Како земја-кандитат за членство во Европската Унија, Македонија (код: MK) е вклучена во Номенклатурата на територијални статистички единици (NUTS). Трите степена на NUTS за земјата се:
* NUTS-1: MK0 Македонија
* NUTS-2: MK00 Македонија
* NUTS-3: 8 статистички региони
** MK001 Вардарски
** MK002 Источен
** MK003 Југозападен
** MK004 Југоисточен
** MK005 Пелагониски
** MK006 Полошки
** MK007 Североисточен
** MK008 Скопски
Под трите нивоа на, постојат и два степена на LAU (локални самоуправни единици) (LAU-1: општини; LAU-2: населени места).
1 Поврзано
* Евростат
* Државен завод за статистика
* Административна поделба на Република Македонија
* ISO 3166-2 кодови за Македонија
* FIPS-кодови за Македонија
Вестерботен (округ)

Вестерботен (швед. ''Västerbottens län'') е округ (''län'') на северот на Шведска. Се граничи со окрузите Вестернорланд, Јемтланд и Норботен, како и округот Нурлан во Норвешка и Ботнискиот Залив. Административен центар е градот Умео.
1 Покраини
Округот Вестерботен ја опфаќа покраината Вестерботен и делови од покраините Лапонија и Онгерманланд.
2 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
3 Политика
Политичките работи ги води Окружниот совет на Вестерботен (''Västerbotten Läns Landsting'').
right
4 Општини
*Бјурхолм
*Венес
*Вилхелмина
*Винделн
*Доротеја
*Ликселе
*Мало
*Нордмалинг
*Норше
*Оселе
*Robertsfors
*Стуруман
*Сурселе
*Умео
*Шелефтео
Русановски метромост (Киев)

Русановскиот метромост (украински: ''Русанівський метроміст'') е мост кој минува низ реката Днепар во престолнината на Украина, Киев.
Мостот е наменет за подземен сообраќај на Киевското метро. Мостот бил отворен на 5 ноември 1965 година. Тој бил изграден на местото на поранешен мост, кој бил разрушен во времето на Втората светска војна.
Мостот има должина од 349,2 метри, со ширина на патот од 14 метри, и ширина на тротоатите од 2,25 метри.
Вестманланд (округ)

Вестманланд (''Västmanlands län'') е округ (''län'') во средна Шведска. Се граничи со окрузите Седерманланд, Еребру, Јевлеборг, Даларна и Упсала и излегува на езерото Меларен. Административен центар е градот Вестерос.
1 Покраина
Округот ја опфаќа поранешната покраина Вестманланд која денес има само културно-историско значење.
2 Управа
Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.
Окружниот совет на Вестманланд (''Landstinget Västmanland'') е задолжен за здравството и јавниот превоз.
3 Општини
*Арбуга
*Вестерос
*Кунгсер
*Норберг
*Сала
*Сурахамар
*Фагерста
*Халстахамар
*Шепинг
*Шинскатеберг
Северна Германија

Северна Германија е географска област на северот на Германија. Првичниот германски концепт за северна Германија е наречен ''Norddeutschland''.
1 Географија
Главните теренски одлики на Северна Германија се блатата долж крајбрежјето на Северното Море и Балтичкото Море и ниски терени во внатрешноста. Исто така, познати се и ниските ридови кај Балтичките Висорамнини, морени, терминални морени, леднички долини и мочуришта. Овие одлики биле формирани во текот на последното ледено доба и има контраст со Централните Висорамнини на Германија (како што се Харц) и Тевтобуршка Шума, кои повремено се вклучуваат како дел од Северна Германија.
Алтмарк во Саксонија-Анхалт, северната област на Бранденбург со Пригниц и Укермарк и Вестфалија се сметаат како дел од северногерманската област.
2 Историја
Ханзата е дел од заедничката историја и култура на градовите во Северна Германија со Метрополитенската област Хамбург како модерен центар. Долногермански е историски јазик во оваа област (видете: Бенратска линија).
3 Северногермански покраини
Терминот Северногермански покраини е често користен за следниве сојузни покраини на Германија:
* Бремен
* Хамбург
* Мекленбург-Западна Померанија
* Долна Саксонија
* Шлезвиг-Холштајн
Во некои случаи, исто така, се сметаат и овие континентални држави:
* Бранденбург
* Берлин
* Саксонија-Анхалт
Северна Германија како област или како историски крај вклучува и други области од други сојузни покраини (види географија погоре).
4 Поврзано
* Јужна Германија
* Централна Германија, Средна Германија
* Западна Германија, Источна Германија